***ПРОЕКТ*** **Образец № 5**

**ДОГОВОР**

**за извършване на независим финансов одит**

№ .........................

Днес, ..........…/………… г. в гр. София между:

**“ХОЛДИНГ БЪЛГАРСКИ ДЪРЖАВНИ ЖЕЛЕЗНИЦИ” ЕАД /“ХОЛДИНГ БДЖ“ ЕАД/** - гр. София, със седалище и адрес на управление: гр. София 1080, община Столична, район “Средец”, ул. “Иван Вазов” № 3, вписано в Търговския регистър при Агенцията по вписванията под № 7/2002 110, ЕИК № 130822878, ИН по ДДС № BG 130822878, представлявано от Владимир Делчев Владимиров – Изпълнителен директор, наричано по-долу за краткост “ВЪЗЛОЖИТЕЛ”

и

.......................................... - гр. ............, със седалище и адрес на управление: ................................., вписано в Търговския регистър при Агенцията по вписванията под № ..................., ЕИК № ................................, ИН по ДДС № BG ................................, представлявано от – ......................................-/изпълнителен директор/управител/, наричано по-долу за краткост „ИЗПЪЛНИТЕЛ”,

Въз основа на проведен конкурс за избор на изпълнител по реда и условията на Правилника за реда и упражняване правата на държавата в търговските дружества с държавно участие в капитала и на основание решение на Съвета на директорите на „Холдинг БДЖ“ ЕАД по т…… от Протокол №…../…….. , чл. 9 от Закона за независимия финансов одит (ЗНФО) и чл. 38 от Закона за счетоводството (ЗС), се сключи настоящия договор за следното:

**I. ПРЕДМЕТ НА ДОГОВОРА И СРОК ЗА ИЗПЪЛНЕНИЕ**

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши проверка, и при наличие на условия - заверка на индивидуалния и консолидиран финансов отчет на предприятието на ВЪЗЛОЖИТЕЛЯ към 31.12.2016г., в съответствие с изискванията на Закона за счетоводството, Закона за независимия финансов одит и Международните счетоводни стандарти.

1.2. ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ до 28.04.2017г. одиторски доклад за индивидуалния финансов отчет към 31.12.2016г., респективно до 05.06.2017г. да изготви и предаде одиторски доклад за консолидирания финансов отчет към 31.12.2016г., на български език. До 29.05.2017г. изпълнителят се задължава да предаде в превод на английски език пълния комплект от документи, включени в индивидуалния финансов отчет, а именно: доклад за дейността, доклад на независимия одитор и финансов отчет. До 05.07.2017г. да бъде предаден в превод на английски език пълния комплект от документи, включени в консолидирания финансов отчет, а именно: доклад за дейността, доклад на независимия одитор и финансов отчет.

**II. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

2.1. Задължения на Възложителя:

2.1.1. ВЪЗЛОЖИТЕЛЯТ поема отговорност за водене на точни и пълни счетоводни записи, поддържането на надеждна система за вътрешен контрол и изготвянето на задължителен Годишен отчет, съгласно глава V, раздел I от Закона за счетоводството.

2.1.2. Да предостави на ИЗПЪЛНИТЕЛЯ изготвения от него финансов отчет, готов за издаване на одиторски доклад и всяка друга информация, която се предоставя към одитирания отчет, да предостави подписано утвърдително/представително писмо от ръководството съгласно международните одиторски стандарти, както и цялата поискана от ИЗПЪЛНИТЕЛЯ информация, имаща връзка с проверката.

2.1.3. Да осигури достъп до всички данни и документи, необходими за успешното извършване на проверката и заверката, както и да осигури съдействието на всички служебни лица при изпълнението на възложената на ИЗПЪЛНИТЕЛЯ работа.

2.1.4. Директорите, ръководството и служителите на ВЪЗЛОЖИТЕЛЯ трябва да представят писмено потвърждение за пълнотата на предоставяната информация в процеса на извършване на проверката, в случай че ИЗПЪЛНИТЕЛЯ изисква такава.

2.1.5. Да предаде своевременно поисканите от ИЗПЪЛНИТЕЛЯ писмени справки, подписани от упълномощени служители на ВЪЗЛОЖИТЕЛЯ, както и да осигури добросъвестното и своевременно изготвяне на необходимите допълнителни справки, поискани от ИЗПЪЛНИТЕЛЯ, в определения от него срок.

2.1.6. Да заплати на ИЗПЪЛНИТЕЛЯ договореното възнаграждение в предвидения в настоящия договор срок.

2.1.7. Изготвянето и предоставянето на данъчни декларации е задължение на ВЪЗЛОЖИТЕЛЯ. И двете страни потвърждават, че българските данъчни органи имат право да направят свои проверки на всички данъчни декларации и първични документи, и че одиторското мнение по финансовия отчет, изготвено в съответствие с българския Закон за счетоводство, не представлява твърдение, че окончателния отчет и данъчни декларации, представени от ВЪЗЛОЖИТЕЛЯ, ще бъдат приети от данъчните органи.

2.2. ВЪЗЛОЖИТЕЛЯТ има право:

2.2.1. Да получи одиторския доклад, съдържащ констатациите от извършената проверка, съгласно чл. 13 от ЗНФО.

2.2.2. Да уведоми Института на дипломираните експерт-счетоводители в Република България при неспазване от страна на ИЗПЪЛНИТЕЛЯ на задълженията му по чл.27 /в/ от ЗНФО, приетите професионални одиторски стандарти и етичните норми и принципи на поведение, утвърдени от Института на дипломираните експерт-счетоводители.

2.2.3. Да се обърне към Съвета за контрол по качеството на одиторските услуги и Дисциплинарния съвет при Института на дипломираните експерт-счетоводители при несъгласие с изводите и оценките, отразени в доклада на ИЗПЪЛНИТЕЛЯ.

2.2.4. Да получи допълнителни писмени разяснения по констатациите на одита.

**III. ПРАВА И ЗАДЪЛЖЕНИЯ НА ИЗПЪЛНИТЕЛЯ**

3.1. ИЗПЪЛНИТЕЛЯТ има право:

3.1.1. Да извършва необходимите по негова преценка проверки, удостоверяващи законосъобразността и достоверността на съдържащата се в годишния финансов отчет на ВЪЗЛОЖИТЕЛЯ информация в указания срок.

3.1.2. Да прецени начина на заверката на годишния финансов отчет в съответствие с изискванията на чл.13 от ЗНФО, Закона за счетоводство (ЗС) и Международните одиторски стандарти.

3.1.3. Да извърши необходимите проверки на текущото счетоводно отчитане, на елементите на годишния финансов отчет, както и на определена от него извадка от първични и вторични счетоводни документи на предприятието на ВЪЗЛОЖИТЕЛЯ.

3.1.4. Да изрази независимо одиторско мнение относно достоверното представяне във всички аспекти на същественост във финансовите отчети на предприятието - неговото финансовото състояние, отчетения финансов резултат от дейността на предприятието, паричните потоци на предприятието и промените в тях, собствения капитал на предприятието и промените в него.

3.1.5. Да привлече за проверката необходимия му брой сътрудници и експерти, които работят под негово ръководство и отговорност.

3.2 ИЗПЪЛНИТЕЛЯТ се задължава:

3.2.1. Да извърши проверката на годишните финансови отчети – индивидуален и консолидиран на предприятието на ВЪЗЛОЖИТЕЛЯ, в съответствие с изискванията на ЗС, ЗНФО и Международните одиторски стандарти.

3.2.2. Ръководителят на екипа, който ще работи при изпълнение на възложената поръчка да бъде дипломиран експерт-счетоводител, отговарящ на изискването на чл.19, ал.1 и чл.20 от ЗНФО. В екипа да бъде включен, /освен ръководителя/, поне още един дипломиран експерт-счетоводител, отговарящ на изискването на чл.19, ал.1 и чл.20 от ЗНФО. Ръководителят и всички служители и съдружници в специализираното одиторско предприятие трябва да отговарят на изискването на чл.28 от ЗНФО.

3.2.3. ИЗПЪЛНИТЕЛЯТ се задължава да не променя физическите лица, работещи в екипа, изпълняващ възложената поръчка. Ако ИЗПЪЛНИТЕЛЯТ наруши това задължение, същият заплаща на ВЪЗЛОЖИТЕЛЯ неустойка в размер на 10% от стойността на договора. Промяната не може да бъде основание за удължаване срока за изпълнение, определен в настоящия договор.

3.2.4. ИЗПЪЛНИТЕЛЯТ се задължава да извърши текущо одитиране, изразяващо се в поемане на задължение за текущ преглед на отчетите и информационните потоци преди представяне на годишния финансов отчет, организиране на срещи за коментиране на стопанските процеси и съществени транзакции.

3.2.5. ИЗПЪЛНИТЕЛЯТ носи отговорност за съставянето на одиторските доклади, като се задължава да спазва Международните одиторски стандарти и Професионално-етичния кодекс, приет от Института на дипломираните експерт-счетоводители.

3.2.6. Да планира одита така, че да очаква логично откриването на съществените неточности в счетоводния отчет или счетоводните записвания в резултат на нередностите, като главна цел на одиторската проверка е да потвърди изразеното одиторско мнение за счетоводните отчети, а не откриването на всички нередности или грешки.

3.2.7. Да представи на ВЪЗЛОЖИТЕЛЯ доклад за резултатите от проверката на годишния финансов отчет във връзка с неговата заверка - във форма и съдържание, определени с Международните одиторски стандарти.

3.2.8. Да пази в тайна информацията, която му е станала известна по повод проверката на годишния финансов отчет.

3.2.9. Да информира ВЪЗЛОЖИТЕЛЯ за нарушения на законите и други нормативни актове, на негови учредителни и други вътрешни актове, норми и процедури, както и за всяка друга информация, доколкото са му станали известни в хода на изпълнение на независимия одит, както и да предупреждава ВЪЗЛОЖИТЕЛЯ в областта на своите компетенции за действия или пропуски, които може да му навредят, доколкото са му станали известни в хода на изпълнение на независимия одит.

3.2.10. Да разяснява на ВЪЗЛОЖИТЕЛЯ значението на дадена информация, получена при изпълнението на одиторското задължение.

3.2.11. ИЗПЪЛНИТЕЛЯТ се задължава да уведомява ВЪЗЛОЖИТЕЛЯ за счетоводния отчет, да дава вярна информация за финансовото състояние и резултатите от дейността на дружеството – ВЪЗЛОЖИТЕЛ, съобразено със съответното законодателство. За целите на настоящия договор, за да достигне до това мнение ИЗПЪЛНИТЕЛЯТ се задължава да разгледа следните въпроси и да докладва за всеки от тях, за които не е удовлетворен:

а/ дали счетоводните записвания са правилно извършени;

б/ дали финансовия отчет на ВЪЗЛОЖИТЕЛЯ е в съответствие със счетоводните записвания;

в/ дали финансовия отчет на ВЪЗЛОЖИТЕЛЯ е изготвен в съответствие с приложимите закони, счетоводни стандарти и принципи;

г/ дали е получил цялата информация и обяснения, които счита за необходими за целите на одита.

3.2.12. Изразяването на одиторското становище по финансовия отчет не представлява твърдението на ИЗПЪЛНИТЕЛЯ, че в него няма грешки.

3.2.13. ИЗПЪЛНИТЕЛЯТ се задължава да не предлага работа на служителите, работещи във финансовите отдели на Възложителя по време на одита и шест месеца след изтичането му. Ако ИЗПЪЛНИТЕЛЯТ наруши това задължение, същият следва да заплати на ВЪЗЛОЖИТЕЛЯ разходите за набиране на персонал равен на 12 кратния размер на месечното брутно трудово възнаграждение, предлагано от него на привлечените служители на дружеството.

3.2.14. При изпълнение на задълженията си по договора да спазва следните принципи: независимост,обективност,безпристрастност,конфиденциалност,почтеност,отговорнос, познаване и прилагане на професионалните стандарти.

**IV. ОДИТОРСКО ВЪЗНАГРАЖДЕНИЕ И ПЛАЩАНЕ**

4.1. ОДИТОРСКИ ХОНОРАР

4.1.1. За изпълнената работа по т.I. ВЪЗЛОЖИТЕЛЯТ дължи на ИЗПЪЛНИТЕЛЯ сума в общ размер на .......................................... /..................................../лева без ДДС.

4.1.2. Посочената в т. 4.1.1 стойност, включва и всички разходи, свързани с одита.

4.2. ПЛАЩАНЕ

4.2.1. Плащането ще се извърши еднократно, в лева, по банков път, в срок до 30 /тридесет/ дни от датата на предаване в превод на английски език на пълния комплект от документи, включени в консолидирания финансов отчет.

4.2.2 Условие за извършване на плащането е:

- представяне на приемателно-предавателен протокол, /подписан от Изпълнителя и Възложителя/, за предаване в превод на английски език на пълния комплект от документи, включени в консолидирания финансов отчет за 2016г. и издадена оригинална фактура за извършената услуга, издадена на името на “ХОЛДИНГ БДЖ” ЕАД - с адрес-1080 София, ул. ”Иван Вазов” №3 с МОЛ: Владимир Владимиров. Фактурата, освен задължителните реквизити, следва да съдържа следните данни: № на договора и предмет на договора.

4.2.3. Плащането ще се извърши посредством банков превод по сметка на ИЗПЪЛНИТЕЛЯ в банка ......................................., BIC.........................., IBAN .......................................................

4.2.4. Изпълнителят е длъжен да уведоми Възложителя при промяна на банковата си сметка в срок до 3 (три) дни от промяната.

**V. СЛУЖИТЕЛИ ОТГОВОРНИ ЗА ИЗПЪЛНЕНИЕ НА ОДИТА**

5.1. От страна на ИЗПЪЛНИТЕЛЯ: .......................................

5.2. От страна на ВЪЗЛОЖИТЕЛЯ: Димитър Михайлов – Главен счетоводител.

**VI. ОДИТОРСКИ ДОКЛАДИ**

6.1. ИЗПЪЛНИТЕЛЯТ се задължава да изготви одиторския доклад в съответствие с българското законодателство и с международните счетоводни стандарти.

6.2. ИЗПЪЛНИТЕЛЯТ се задължава да изготви писмо до ръководството на ВЪЗЛОЖИТЕЛЯ, в което да изложи вижданията си за подобряване състоянието на системите и средствата за контрол по отношение на индивидуалния финансов отчет, в срок до 12.04.2017г.

6.3. ИЗПЪЛНИТЕЛЯТ представя в работен вариант одиторския доклад, за да бъде обсъден с ВЪЗЛОЖИТЕЛЯ, респ. определени от него отговорни служители, като предвижданите корекции трябва да бъдат документално обосновани. Срокът за представяне на одиторския доклад в работен вариант е до 15 дни след датата на приемане на индивидуалния годишен финансов отчет, съответно до 15 дни след датата на приемане на консолидирания финансов отчет от Съвета на директорите на „Холдинг БДЖ”ЕАД.

**VII.ОТГОВОРНОСТИ НА СТРАНИТЕ ПО ДОГОВОРА**

7.1. Отговорност на ВЪЗЛОЖИТЕЛЯ - ВЪЗЛОЖИТЕЛЯТ носи отговорност за достоверността и точността на информацията, която се съдържа в предоставените от него на довереника счетоводни документи, книги, справки, отчети и др.

7.2. Отговорности на ИЗПЪЛНИТЕЛЯ:

7.2.1 ИЗПЪЛНИТЕЛЯТ носи отговорност за законосъобразността на своите действия, включително за действията на трети лица, съгласно действащото законодателство.

7.2.2. ИЗПЪЛНИТЕЛЯТ носи отговорност за вредите, причинени на доверителя при условията и по реда на чл. 34 от ЗНФО.

**VІІІ. НЕУСТОЙКИ**

8. При закъснение в изпълнението на договора по вина на ИЗПЪЛНИТЕЛЯ, същият дължи неустойка в размер на 0.2% от стойността на договора за всеки просрочен ден, но не повече от 5% от стойността на договора или произлезлите от това щети, вреди и пропуснати ползи, ако са по-големи.

**IX. ГАРАНЦИЯ ЗА ИЗПЪЛНЕНИЕ**

9.1. „Гаранция за изпълнение на договора” означава депозит по сметка на ВЪЗЛОЖИТЕЛЯ, с който изпълнителят обезпечава изпълнението на задълженията си по този договор.

9.2. Гаранцията за изпълнение на договора се внася под формата на парична сума (депозит), по посочена от ВЪЗЛОЖИТЕЛЯ сметка и същата е в размер на .............. лв., което представлява 4% от стойността на договора без ДДС, със срок на валидност 30 /тридесет/ дни след изтичане на срока на договора.

9.3. ВЪЗЛОЖИТЕЛЯТ се задължава да възстанови на ИЗПЪЛНИТЕЛЯ сумата по гаранцията, намалена със сумите, усвоени по реда на т.9.4., до 30 /тридесет/ дни след изтичане на срока на договора.

9.4. ВЪЗЛОЖИТЕЛЯТ има право да усвои изцяло или част от гаранцията за изпълнение на договора при неточно изпълнение на задължения по договора от страна на ИЗПЪЛНИТЕЛЯ.

9.5. При едностранно прекратяване (разваляне) на договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло като обезщетение за прекратяване на договора.

9.6. ВЪЗЛОЖИТЕЛЯ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

**X. СЪОБЩЕНИЯ**

10.1. Всички съобщения между страните, свързани с изпълнението на настоящия Договор са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ или ИЗПЪЛНИТЕЛЯ.

10.2. За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс.

10.3. За валидни адреси за приемане на съобщения, свързани с изпълнението на настоящия договор се смятат:

ЗА ВЪЗЛОЖИТЕЛ: ЗА ИЗПЪЛНИТЕЛ:

гр.София п.к. 1080 …………………………………………

ул.”Иван Вазов”№ 3 …………………………………………

тел.: 932 45 30 …………………………………………

Димитър Михайлов - Гл. счетоводител …………………………………………

При промяна на адреса, съответната страна е длъжна да уведоми другата в петдневен срок за промяната. В противен случай, всички съобщения, изпратени на посочения в договора адрес, се считат за получени от страната, до която са адресирани.

**XI. СПОРОВЕ**

11.1. Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

11.2. В случай, че не бъде постигнато съгласие по т.11.1 всички спорове, породени от този договор или отнасящи се до него, могат да бъдат разрешавани чрез медиация.

11.3. В случай, че не бъде постигнато съгласие по т.11.2 всички спорове, породени от този договор или отнасящи се до него ще бъдат разрешавани по съдебен ред.

11.4. Медиацията не е задължителна преди отнасяне на спора за решаване по съдебен ред.

**XII. ЗАКЛЮЧИТЕЛНИ РАЗПОРЕДБИ**

12.1. За неуредени в този договор въпроси ще се прилага действащото законодателство на Република България.

12.2. Договорът може да бъде прекратен по взаимно писмено съгласие на страните, по реда на чл.87 от ЗЗД.

12.3. Настоящият договор влиза в сила от датата на подписването му и се състави, подписа и подпечата в два еднообразни екземпляра, по един за всяка от страните.

Неразделна част от настоящия договор са: 1. Списък на състава на одитиращия екип/Приложение №1/ и 2. Методика и план за осъществяване на одита /Приложение №2/.

**Приложения**: 1. Приложение №1 - Списък на състава на одитиращия екип;

2. Приложение №2 - Методика и план за осъществяване на одита;

**ВЪЗЛОЖИТЕЛ: ИЗПЪЛНИТЕЛ:**

…………………………………… .......................................................... …………………………………… ...........................................................

**Владимир Владимиров** /име, фамилия, длъжност/

*Изпълнителен директор печат*

*на „Холдинг БДЖ”ЕАД*